ศาลสั่งจำหน่ายคดีชูป้ายค้าน รปห.พูดเพื่อเสรีภาพเหตุกฏหมายยกเลิก
ศาลทหารขอนแก่นมีคำสั่งให้งดสืบพยานและจำหน่ายคดีชูป้ายคัดค้านรัฐประหาร โและ พูดเพื่อเสรีภาพ เนื่องจากคำสั่ง หน.คสช.3/58 ได้ถูกยกเลิกแล้ว4 ก.พ. 62 ศาลทหารขอนแก่น ได้มีการนัดหมายสืบพยานคดี ชูป้ายคัดค้านรัฐประหาร แต่ได้นัดหมายจำเลยในคดี พูดเพื่อเสรีภาพ มาพร้อมกันจากนั้นศาลจึงได้มีคำสั่งงดสืบพยานในและมีคำสังให้จำหน่ายคดีทั้งสอง โดยให้เหตุผลว่าเนื่องจากคำสั่งหัวหน้า คสช.ที่ 3/2558 ข้อ 12 ถูกยกเลิกแล้วกิจกรรม พูดเพื่อเสรีภาพ รัฐธรรมนูญกับคนอีสาน? เมื่อวันที่ 31 ก.ค. 59 ที่มหาวิทยาลัยขอนแก่น โดยในกิจกรรมได้มีการเชิญชวนผู้เข้าร่วมกิจกรรมโหวตโนและร่วมกันอ่านแถลงการณ์คณะนิติราษฎร์ไม่รับร่างรัฐธรรมนูญ ฉบับลงประชามติ 7 สิงหาคม พ.ศ.2559หลังจากกิจกรรมเจ้าหน้าที่ตำรวจได้ออกหมายเรียกและอัยการได้ส่งฟ้องจำเลยทั้ง 8 คน ได้แก่ นายจตุภัทร์ บุญภัทรรักษา หรือ ไผ่ ดาวดิน จำเลยที่ 1 นายณรงค์ฤทธิ์ อุปจันทร์ จำเลยที่ 2 นายอาคม ศรีบุตตะ จำเลยที่ 3 น.ส.ณัฐพร อาจหาญ จำเลยที่ 4 น.ส.ดวงทิพย์ ฆารฤทธิ์ จำเลยที่ 5 น.ส.นีรนุช เนียมทรัพย์ จำเลยที่ 6 นายภานุพงศ์ ศรีธนานุวัฒน์ จำเลยที่ 7 และนาย ชาดไท น้อยอุ่นแสน จำเลยที่ 8 ว่าได้ร่วมกันฝ่าฝืนคำสั่งหัวหน้า คสช. ฉบับที่ 3/2558 ข้อ 12 ว่ามีพฤติกรรมชุมนุมทางการเมืองตั้งแต่ 5 คนขึ้นไปในส่วนของกิจกรรมชูป้ายคัดค้านรัฐประหาร ได้จัดขึ้นในวาระครบรอบ 1 ปี รัฐประหาร คสช.2557 เมื่อ วันที่ 22 พ.ค.2558 ที่อนุสาวรีย์ประชาธิปไตย จ.ขอนแก่น โดยกลุ่มนักกิจกรรมนักศึกษาดาวดิน ทหารตำรวจได้เข้าทำการจับกุมและยึดอุปกรณ์ผู้ทำกิจกรรมจำนวน 7 คนได้แก่ นายจตุภัทร บุญภัทรรักษา (ไผ่ ดาวดิน) อภิวัฒน์ สุนทรารักษ์ นายพายุ บุญโสภณ นายภานุพงศ์ ศรีธนานุวัฒน์ นายสุวิชชา ฑิพังกร นายศุภชัย ภูครองพลอย และนายวสันต์ เสกสิทธิ โดยทันที
ศาลทหารขอนแก่นมีคำสั่งให้งดสืบพยานและจำหน่ายคดีชูป้ายคัดค้านรัฐประหาร โและ พูดเพื่อเสรีภาพ เนื่องจากคำสั่ง หน.คสช.3/58 ได้ถูกยกเลิกแล้ว4 ก.พ. 62 ศาลทหารขอนแก่น ได้มีการนัดหมายสืบพยานคดี
พูดเพื่อเสรีภาพ,ชูป้ายคัดค้านรัฐประหาร,ศาลทหาร,การฝ่าฝืนคำสั่งหัวหน้า คสช. ฉบับที่ 3/2558